กรุงเทพประกันภัย เล็งขายหุ้นทำกำไร
กรุงเทพประกันภัย เล็งขายหุ้นทำกำไร ใตรมาสแรกปีหน้า คาดผลตอบแทนเฉลี่ย 4.5%&nbsp;
22 ธ.ค. 2553

กรุงเทพประกันภัย เล็งขายหุ้นทำกำไร ใตรมาสแรกปีหน้า คาดผลตอบแทนเฉลี่ย 4.5% 
นาย ชัย โสภณพนิช ประธานกรรมการและกรรมการผู้อำนวยการใหญ่ บริษัท กรุงเทพประกันภัย เปิดเผยว่า ในช่วงไตรมาสแรกของปีหน้าบริษัทมีแผนขายหุ้นที่ถืออยู่ในบริษัทจดทะเบียนบางส่วนออกไปประมาณ 200 ล้านบาท  เพื่อทำกำไรไว้ก่อน โดยมีเป้าหมายหลักเพื่อทำกำไรจากการลงทุนในหุ้นให้ใกล้เคียงกับปีนี้ ไม่เช่นนั้นกำไรจากการลงทุนในปีหน้าอาจลดลงก็ได้  และบริษัทก็พร้อมรอจังหวะเข้าไปซื้อหุ้นใหม่เพื่อลงทุนในระดับใกล้เคียงกับที่ขายออกไปเหมือนกัน โดยคาดว่าในปีหน้าจะได้เงินปันผลดีกว่าปีนี้   และคาดว่าผลตอบแทนจากการลงทุนตลาดหุ้นเฉลี่ยจะอยู่ประมาณ 4.5% และไม่ต้องเสียภาษี ซึ่งก็ยังได้สูงกว่าดอกเบี้ยเงินฝากที่แม้จะอยู่ในทิศทางขาขึ้น